open-index/open-wikipedia-markdown huggingface dataset:
Geoffrey de Havilland

Kaptein Sir **Geoffrey de Havilland** (High Wycombe, 27 july 1882 - Watford, 21 maaie 1965) wie in Britsk loftfeartpionier en yngenieur. 

## Libben en wurk

Geoffrey de Havilland waard 1882 berne as soan fan *The Reverend* Charles de Havilland en syn earste frou Alice Jeanette. Hy krige ûnderrjocht op de Nuneation Grammar School, St Edward's School yn Oxford en fan 1900 oant 1903 oan de Crystal Palace School of Engineering.

Yn 't earstoan wie er dwaande mei it ûntwerpen fan auto's en motoren by ferskate bedriuwen, mar nei syn houlik yn 1909 lei er him ta op it meitsjen en betinken fan fleanmasines.

Hy boude syn earste fleantúch mei jild fan syn pake fan memmekant. Hy die der twa jier oer en it tastel crashte al by de earste testflecht. Dêrnei hie er mear súkses mei syn ûntwerpen: yn 1912 bruts er it Britske hichterekord (10.500 voet) mei in fleantúch dat er sels ûntwurpen hie. Syn broer Hereward wie de testpiloat.

Yn 1914 kaam er yn tsjinst by AIRCO yn Hendon. Al syn ûntwerpen krigen in namme mei foaroan syn inisjalen, DH. De Havilland syn fleantugen waarden brûkt yn de Earste Wrâldoarloch troch it *Royal Flying Corps* dat letter de Royal Air Force wurde soe.

Yn 1920 stichte er de De Havilland Aircraft Company dêr't er ûnder mear testpiloat waard. Hy wie dêr de ûntwerper fan ûnder oaren de De Havilland Mosquito, ien fan de meast súksesfolle fleanmasines yn de Twadde Wrâldoarloch.

Hy wie noch besjoersfoarsitter fan it bedriuw oant 1960 doe't it kocht waard troch Hawker Siddely Company.

Sir Geoffrey de Havilland gie troch mei fleanen oant syn 70-ste. Hy stoar yn 'e âldens fan 82 jier oan in breinblieding (CVA) yn it Watford Peace Memorial Hospital, Hertfordshire.
David Bomberg

**David Garshen Bomberg** (Birmingham; 5 desimber 1890 – Londen, 19 augustus 1957) wie in Ingelsk keunstskilder mei in soad ynfloed; hy wie ien fan de saneamde Whitechapel Boys.

## Libben en wurk
David Bomberg wie de sânde fan alve bern út in Poalsk-joadske ymmigrantehúshâlding. Yn 1895 ferfear de húshâlding nei Whitechapel yn de Eastein fan Londen; dêr sette er as jonge fan 15 út ein mei in oplieding ta litograaf. Tusken 1908 en 1910 studearre Bomberg keunstskiednis oan de *Westminster School of Art* by Walter Sickert. It jild foar syn stúdzje fertsjinne er as assistint yn it atelier fan John Singer Sargent, dy't him oantrune om fral fierder te learen oan de foaroansteande Slade School of Fine Art. 

Mei in stipendium fan de *Jewish Education Aid Society* koe er oan de *Slade School* fierder studearje (1911–1913). Yn dy jierren moete er ûnder oaren Paul Nash, Stanley Spencer, Ben Nicholson, Mark Gertler en Isaac Rosenberg. 

Yn 1913 reizge Bomberg mei Jacob Epstein nei Frankryk, dêr't er ûnder oaren kunde krige oan André Derain, Amedeo Modigliani en Pablo Picasso; yn syn lettere wurk is harren ynfloed werom te finen. Nei de Earste Wrâldkriich hold er ta yn Palestina (1923–1927), Marokko (1930), Grikelân (1930), Ruslân (1933) en Spanje (1934–1935). Fan 1945 oant 1953 wie er learaar oan de London South Bank University; syn studinten dêr wiene ûnder oaren Frank Auerbach, Dennis Creffield, Leslie Marr, Gustav Metzger en Leon Kossoff.

## Literatuer
* , *David Bomberg*, 1967 
* : *David Bomberg*, Yale University Press (1988) ISBN 0-300-04194-2

## Keppelings om utens
* artnet.de - Wurken (in kar)
* David Bomberg op de webside''Die Farbe der Tränen: Der Erste Weltkrieg aus Sicht der Maler''
Lilian Holt

**Lilian Holt** (1898-1983) wie in Britsk keunstskilderesse.

Lilian Holt studearre oan de Putney Art School en de Regent Street Polytechnic. Sy wie ien fan de stifters fan it keunstnerskollektyf de Boroughgroep.

Holt har earste man wie in Londensk keunsthanneler. Har twadde man wie de keunstskilder David Bomberg (1890-1957). Sy krige earst in útstalling fan har wurk doe't hja al boppe de 70 wie.

Holt har wurk sit yn de permaninte kolleksje fan de Tate Galery
Northrop P-61 Black Widow

De **[[Northrop]] P-61 ''Black Widow*** wie de earste operasjonele militêre [[fleanmasine]] dy't apart ûntwurpen waard mei in [[radar]]. It wie in [[jachtfleanmasine|nachtjager]] mei twa motors dy't troch de [[United States Air Force|loftmacht]] fan de [[Feriene Steaten]] brûkt waard. Nettsjinsteande syn poerbêste fleaneingenskippen en it relative hege tal fleantugen dat er delhelle, waarden der mar 742 tastellen makke, meidat tsjin de ein fan de [[Twadde Wrâldoarloch]] de propellerfleantugen stadichoan ferfongen wurde soene troch strielfleantugen.

== Technyske feiten P-61B ==




== Keppelings om utens ==
* [http://www.youtube.com/watch?v=Lo-f2x8T7d8 Flying The P-61 "Black Widow" Series Airplane 1944, detailearre instruksjefilm fan 30 min.], makke op Hammer Field, Kalifornjeon.
* [http://www.popsci.com/archive-viewer?id=PiEDAAAAMBAJ&pg=116&query=destroyer+escort *My Sweetheart is a Black Widow*, *Popular Science'' july 1945 fan Major Carroll C. Smith USAAF. Earste iepenbiere artikel oer de P-61]
* [P-61 Restoraasjeprojekt fan it [Mid-Atlantic Air Museum] yn Reading (Pennsylvania)
* fotoos fan de P-61 yn Sina.
* P-61-hânboek foar de piloat
* P-61 Treningsfilm
* P-61 by Airliners Photo collection
* Night Fighting lecture at NASM
* Warbirds Resource Group
* Skylighters P-61 Page
* skiednis fan it 422 Night Fighter Squadron
* skiednis fan it 425e Night Fighter Squadron
* Warbird Registry: P-61 Black Widow
El-Ajûn

De stad **el-Ajûn** as **al-Ajûn** (Arabysk: العيون, Frânsk: **Laâyoune**, Spaansk: **El Aaiún**) is de offisjele haadstêd fan de Arabyske Demokratyske Republyk Sahara (ADRS), in eardere Spaanske koloanje dy't no foar it grutste part yn Marokkaanske hannen is. Ek al-Ajûn wurdt beset troch Marokko. It bestjoerssintrum fan de ADRS is sadwaande feitlik de ynterimhaadstêd Bir Lehlou, dy't wol yn hannen fan de ADRS is.
It is de grutste stêd yn de Westlike Sahara.

"El Aaiún" is de Spaanske transliteraasje fan de stedsnamme; "Laâyoune" is in Frânske transliteraasje dy't yn de Marokkaanske literatuer brûkt wurdt. De Arabyske namme betsjut "de boarnen".

De Keninklike Marokkaanske loftmacht hat in basis op de lofthaven fan Al-Ajoen dy't mei Northrop F-5-jachtfleantugen fleant.

It haadkertier fan de MINURSO-missy fan de Feriene Naasjes húsmannet yn al-Ajûn.

## Sport
Al-Ajûn hat in proffuotbalclub yn de Marokkaanske GNF 1, mei de namme Jeunesse Massira. Jeunesse spilet al sûnt de promasje yn 1994/95 sûnder brek yn de GNF 1.

## Stêdebânnen
In kar:
*  Itaalje, Florence 
*  Spanje, Malaga, 
*  Urûguay, Montevideo,
 
## Keppelings om utensk
*  ''Laayoune: Metropolis in the sand''
* Offisjeel tillefyzjekanaal
* Offisjeel radiokanaal
Lokoja

**Lokoja** is in stêd yn Nigearia, it haadplak fan de steat Kogy. De stêd leit op it plak dêr't de rivieren de Niger en Benue by elkoar komme.

Lokoja hie sa'n 63.000 ynwenners yn 2009 en al 692.050 yn 2020. It is ien fan de rapst groeiende stêden op it Afrikaanske kontinint.
Benue (rivier)

De **Benue** (Frânsk: *la Bénoué*), earder ek bekend as de **Tsjadda**, is de grutste sydrivier fan de Niger. De rivier hat in lingte fan sa'n 1.400 km, dêr't sa'n 1.000 km fan troch Nigeria rint. De rivier wurdt fuorre troch ûnder oaren de rivieren de Mayo Kébbi út sintraal- en west-Kameroen wei en de Taraba út Nigearia.

Yn it reinseizoen is de rivier benei oer de hiele langte te befarren.
Wetterskip De Lauwersseemolepolder

**Wetterskip De 'Lauwersseemolepolder** is in earder wetterskip yn Grinslân, dat bestie fan 1906 oant 1988.

De polder lei benoardwesten Ulrum. De polder is ûntstien troch it byinoar gean fan de *Torringa's polder* (bedike yn 1837/38), de *Vierhuisterpolder* (stikje by stikje bedike yn 1770 en 1807), de *Hornhuisterpolder*  (bedike yn 1806) en de Westpolder  (bedike yn 1875). 

It wetterskip loste syn wetter troch de twa spuisluzen dy't beheard waarden troch wetterskip Westpolder. It gebiet wurdt no beheard troch wetterskip Noardersylfest.
Avaren

* Avaren (folk), in hjoeddeisk folk út 'e Kaukasus
** it Avaarsk, harren taal
* Jeraziatyske Avaren, in folk út 'e Aldheid
Departemint Drinte

It **departemint Drinte** wie in Nederlânsk departemint yn de Frânske Tiid. It bestie fan 1807 oant 1811. De haadstêd wie Coevorden.

Nei de oprjochting fan it Keninkryk Hollân yn 1806 waard by wet fan 13 april 1807 de departemintale yndieling fan it ryk fêststeld. It departemint Oerisel fan it Bataafsk Mienebest waard splist yn twa dielen: It súdlik part hold de namme *departemint Oerisel*; it noardeastik diel foarme it nije **departemint Drinte** en besloech it grûngebiet fan de hjoedeistige provinsje Drinte.

Lândrost fan Drinte wiene:

:Petrus Hofstede (8 maaie 1807 – 1 jannewaris 1810)
:Jan Adriaan van Zuylen van Nijevelt (1 jannewaris 1810 – 28 desimber 1810)

Nei de anneksaasje fan it keninkryk Hollân op 9 july 1810 waard it departemint op 1 jannewaris 1811 mei it Departemint Grinslân ferienige ta it Frânske departemint Westeriems (Frânsk: *Ems-Occidental*).
Boargerlike steat

**Boargerlike steat** is de formele posysje fan in minske neffens de sin en betsjutting fan it boargerlik wetboek. Der kin ûnderskaad makke wurde yn houlikske steat, partnerregistraasje (registrearre partnerskip); de saneamde wettige, as oars ûnwettige ôfstamming; mearder- of minderjierrigens, it mooglik ûnder kuratele stean, spesifike tastannen fan fâdij of âlderlik gesach en nasjonaliteit. It mei opset sin ûndúdlik meitsjen fan immens komôf (ûnder oare troch namswiziging) en bigamy is it fertsjutstermoanjen fan boargerlike steat en ûnder de wet strafber steld.

De Nederlânske grûnwet ferbiedt diskriminaasje op grûn fan boargerlike steat (art. 1) by de arbeid en it útoefenjen fan in berop, it oanbieden fan dingen en tsjinsten by it advisearjen oer skoalle- en beropskar. Direkt ûnderskied meitsje nei boargerlike steat is altyd ferbean útsein de wet sels in útsondering makket. Yndirekt ûnderskied op grûn fan boargerlike steat kin objektyf rjochtlik wêze.

De measte gegevens fan boargerlike steat wurde byholden troch de boargerlike stân.
Drensteinfurt

**Drensteinfurt** (Nederdútsk: *Stewwert*) is in plak yn de Dútske dielsteat Noardryn-Westfalen, yn 'e kring Warendorf. It plak leit sa'n 15&nbsp;km benoarden Hamm en 20&nbsp;km besuden Münster oan de rivier de Werse. 

De lettere biskop Bernhard von Galen waard op 12 oktober 1606 yn Drensteinfurt berne. Hy is yn Nederlân bekend as *Bommen Berend*.

Drensteinfurt hat trije distrikten:
*Drensteinfurt
*Rinkerode
*Walstedde
## Ofbylden

St. Regina, Drensteinfurt.jpg|thumb|Sint-Reginatsjerke.
Alte Post, Drensteinfurt (DSC01990).jpg|thumb|*Alte Post.*


Kirchplatz 12 (Drensteinfurt) (2).jpg|thumb|Kirchplatz 12.
20141101 Haus Borg, Drensteinfurt (07086).jpg|thumb|*Haus Borg*.
Werse

De **Werse** is in 67 km lange sydrivier fan de Iems yn Münsterlân, Noardryn-Westfalen. It ôfwetteringsgebiet fan de Werse beslacht 762.47 km².

## Rin
De Werse ûntstiet yn de Beckumhichten ûnder Beckum út trije haadstreamen: de *Lippbach*, *Kollenbach* en *Siechenbach*. De namme *Werse* wurdt brûkt fanôf de Osttor en boppe de Kollenbach. Fan Beckum ôf rint de Werse nei it westen. Koart stik foar Ahlen draait er nei it noardwesten en by  Drensteinfurt en dêrnei oer Albersloh rint er nei it noarden. By Münster-Gelmer mûnet er út yn de Iems. It wetterpeil wurdt mei ferskate keardamen regele.

## Fauna
De Werse is populêr by angelfiskers fanwege syn rikens oan fisk. Bears (twa soarten), Snoek, Mearfal en wytfisk lykas Karper, Mûdhûn, Brazem komme der yn foar. Fierders komme mear seldsume bisten sa as de Iisfûgel en Ringslang op syn iggen foar.

## Sport en toerisme

De Werse is de thúsrivier fan de kanoklups *Albersloher Kanu Club 1989*, *Paddelsport Münster von 1923*,  *Kanuverein Münster 1922* Teffens binne der in soad boathuzen fan studinteferienings oan de rivier. Fral yn de simmer wurdt de rivier in protte brûkt troch boatsjeminsken, dy't ek in boat hiere kinne by ien fan de protte ferhierbedriuwen.

April 2007 waard de *Werseradweg*, in fytsrûte, iepene. Dy begjint yn Rheda-Wiedenbrück en rint 122 km de Werse bylâns en troch de omkriten fan it wetter. It fytspaad einiget by de mûning yn de Iems by Münster-Gelmer.

## Sydrivieren
* Rüenkolk
* Rattbach
* Stelterbach
* Elkerbach
* Olfe
* Kälberbach
* Erlebach (Bach)
* Suerbach
* Umlaufbach
* Flaggenbach
* Ahrenhorster Bach
* Westerbach
* Emmerbach
* Angel
* Honebach
* Kreuzbach
* Pleistermühlenbach
* Juffernbach

## Keppelings om utens
*Aksjeplan heechwetter Werse 
* Oer ûndersyksprojekt *Kanusport und Naturschutz* fan de Universiteit fan Münster www.lanuv.nrw (.pdf)
*Werse-Rad-Weg.  Ynformaasje oer distrikt Warendorf
Adamstown (Pitcairneilannen)

**Adamstown** is de lytste gebietshaadplak fan de wrâld mei syn 48 (2014) ynwenners. It is it ienige plak fan de Pitcairneilannen, dy't by it Feriene Keninkryk hearre, en leit oan de noardeastkant fan it eilân Pitcairn.

## Skiednis

It plak ûntstie doe't in stikmannich oproermakkers fan de *[[HMAV Bounty|HMS Bounty]]* op it eilân lânen mei in tal Tahityaanske manlju en froulju. It plak is ferneamd nei John Adams, de lêste oproermakker dy't oerblean wie yn 1800 en dêrnei it plak bestjoerde en syn eigentlike foarm joech. Yn de skiednis waard it eilân twa kear evakuearre nei Tahity en Norfolk, mar hieltyd giene der bewenners werom en bleau it plak bestean. De befolking naam stadichoan ta en yn 1937 hie it plak 233 ynwenners. Dêrnei sakke it ynwennertal bot, foaral troch emigraasje. In protte huzen yn it doarp steane leech en de befolking sit al in skoft yn noed oer syn fuortbestean op it eilân.

De befolking hat sterke bannen mei Pitcairners om utens. Yn Nij-Seelân, Tahity en Austraalje (foaral op Norfolk) wenje in protte Pitcairners. Op Norfolk wenje sa'n 1000 neisieten fan de rebûljemakkers dy't yn 1856 kamen, doe't de folsleine befolking fan Pitcairn nei Norfolk oerbrocht waard.

De befolking libbet fan lânbou, fiskerij, it ferkeapjen fan postsegels en it meitsjen fan miniatuerreplika's fan de HMS Bounty út *Mirohout*.

## Persoanen út Adamstown
*Fletcher Christian (1764–1793)
*John Adams (1768–1829)
*Ned Young (1762–1800)
*Thursday October Christian (1790–1831)
*Meralda Warren (b. 1959)
*Joshua Hill (1773–1844?)
*Steve Christian (b. 1951)

## Galery

File:Pitcairn - Church of Adamstown.jpg|De tsjerke fan Adamstown
File:Bounty bay.jpg|De Bountybaai
File:Bountybibel.jpg|Bibel fan de Bounty yn de tsjerke fan Adamstown


## Keppeling om utens
* Toeristegids Adamstown by *Travellerspoint*
Kingston (Norfolk)

**Kingston** is de offisjele haadstêd fan it Australyske territoarium Norfolk, in eilân yn de Grutte Oseaan. It ekonomysk sintrum is lykwols Burnt Pine.

Op 6 maart 1788 wie dit it plak dêr't luitenant Philip Gidley King en 22 oaren (wêr't 9 manlike- en 6 frouljusferoardielden ûnder wiene) lânen, skraachwurk twa moannen nei de stichting fan de Britske koloanje Nij-Súd-Wales.

## Galery

File:Norfolk Island convict buildings.jpg|Wenten fan feroardielden
File:Norfolk Island jail1.jpg|Ald finzenis/kazerne
File:Norfolk Island jetty2.jpg|Pier fan Kingston, mei befoariedingboatsjes fan it skip op de eftergrûn
File:Norfolk Island jetty.jpg|Kraan op de pier in sloep oan 't lossen


## Keppeling om utens
* Kingston op www.pitcairners.org
Adamstown

**Adamstown** kin in plak wêze yn:

; Austraalje:
* Adamstown, in plak yn Nij Súd Wales

; Ierlân:
* Adamstown, in doarp yn County Wexford
* Adamstown, in doarp yn County Dublin

; Pitcairneilannen (Oseaanje):
* Adamstown, it haadplak fan de Pitcairneilannen

; Feriene Steaten:
* Adamstown, oare namme foar Neals Diggins (Kalifornje)
* Adamstown, in plak yn Frederick County, Marylân
* Adamstown, in distrikt yn Lancaster County, Pennsylvania
Burnt Pine

**Burnt Pine** (Norfuksk *Ban Pain*) is it grutste plak op Norfolk. It is it ekonomysk sintrum fan it eilân. It sintrum fan it plak hat winkels en kafees en in rotonde. 

Kingston, it haadplak fan it eilân leit sa'n 3 km nei it suden.  Middlegate, mei de *Norfolk Island Central School* en it Bounty Folk Museum, earder *Uncle Joe Jenkins General Store*, is in buorskip oan de eastrâne fan Burnt Pine..  Cascade, it twadde lâningsplak mei alinne in pier, in weachbrêge en de ruïnes fan in âld walfiskstasjon, leit sa'n twa kilometer benoarden it plak.
Philip Gidley King

**Philip Gidley King** (Launceston (Kornwal), 23 april 1758 - 3 septimber 1808) wie in kaptein fan de Royal Navy en koloniaal bestjoerer yn Austraalje. Hy is it meast bekend as grûnlizzer fan in delsetting op Norfolk en as tredde gûverneur fan Nij-Súd-Wales.
Amy Shores

**Amy Shores** (1 maaie 1992), is in rêstend Amerikaansk pornografysk aktrise fan Afro-Amerikaansk komôf, dy't berne is yn steat Floarida. Yn 2011, doe't se 19 jier wie, makke se har debút yn in pornografyske film. Neffens har offisjele opjefte is se 1.57 m, mei in gewicht fan 50 kg en kupmaat 34C.

## Filmografy

*2013 - Black GF 1

## Keppelings om utens
* Amy Shores yn 'e Internet Adult Film Database 
* Amy Shores yn 'e Pornopedia 
* Amy Shores yn 'e Boobpedia 
* Amy Shores yn 'e FreeOnes
Molkbus

In **molkbus**, as **molkkanne**, is fan oarsprong stielen bus dêr't molke yn ferfierd waard fan de boer nei it molkfabryk. De meast foarkommende maat wie 40 liter. Nei de Twadde Wrâldoarloch waarden izeren molkbussen ferfongen troch aluminium bussen. Dy hiene ferskate foardielen oangeande harren foargongers. Sa hoegden der gjin rustige bussen mear skjirre te wurden en wiene bussen fan aluminium lichter. Neidiel fan de lichtere (lege) bus wie dat se fan wein ôfwaaiden en maklik omfoelen as se op de bussebân yn it molkfabryk stiene. In molkbus hie altyd ôfrûne naden sa't de wet foarskreau.

As de kij molken wienen, waard de molke troch in tjems yn de molkbus getten en dêryn bewarre. De molkbussen waarden oan de kant fan de dyk set. Dêr stiene se oant se troch de molkrider ophelle waarden om nei it suvelfabryk ferfierd te wurden.
De molkbussen waarden twa kear deis ophelle yn ferbân mei de hygiëne fan de farske molke, útsein op snein. It kuoljen fan de bussen om soer wurden foar te kommen wie in probleem. Faak waard troch de boeren in rûnbûgde koperen buis mei gatsjes om de boppekant fan de bus hongen dêr't kraanwetter trochstreamde. It streamende wetter oer de molkbus soarge foar wat ferkuolling. Op waarme dagen wie de molke somstiids lykwols al fersuorre by oankomst yn it fabryk.

Molkbussen binne tsjintwurdich benammen sierobjekt. Ek wurde se noch brûkt by it karbidsjitten.

Yn 1962 waarden it earste ûndersiken dien nei it bewarjen fan molke yn in kuolle molktank. Yn 1973 molk sa'n 25% fan de Nederlânske melkfeehâlders yn sa'n molktank.

## Monumint
Yn de gemeente Staphorst is yn 2001 in molkbusmonumint oprjochte. Dat monumint stiet yn it doarp Rouveen, dêr't ek it suvelfabryk *Rouveen Kaasspecialiteiten* stiet. It suvelfabryk hat it lêste west, dat noch molke ferwurke dy't mei in molkbus transportearre waard fan feehâlderij nei suvelfabryk. Yn de âldjiersnacht fan 1998 op 1999 waard troch de freonegroep *Met Man en Macht* as âldjiersstunt in hege molkbus op it dak fan it fabryk set. Dêrmei waard omtinken freg foar dit histoaryske feit dat yn 1999 de lêste molkbusrit staakt wurde soe. Twa persoanen út dy freonegroep hawwe dêrnei út namme fan de freonegroep krewearre foar it oprjochtsjen fan in echt molkbusmonumint. Dy aksje is úteinlik folslein sponsore troch *Rouveen Kaasspecialiteiten*.
Alexander Zick

**Alexander Zick** (Koblenz, 20 desimber 1845 - Berlyn, 10 novimber 1907) wie in Dútsk skilder en yllustrator.

De skilder en arsjitekt Januarius Zick (1730-1797) wie Alexander syn âlde-pake, de soan fan Johannes Zick (1702-1762).

Hy studearre oan de Keunstakademy Düsseldorf; earst byldhouwen by August Wittig en dêrnei skilderjen by Eduard Bendemann.

Yn it lêst fan syn libben yn Berlyn ûntwurp Alexander Zick twa Dútske biljetten, de 5 mark *[[Reichskassenschein]]* 1904 en de  10 mark *Reichskassenschein* 1906.


Ofbyld: Hänsel und Gretel2.jpg|Yllustraasje by *Hâns en Gryt*
Ofbyld: Däumling.jpg|Yllustraasje fan Zick foar *(Lyts) Tomke* 
Ofbyld:Aschenputtel.jpg|*[[Jiskepûster]]*


## Literatuer
* Thieme-Becker: Abschnitt *Zick, Alexander*. ISBN 3-423-05908-7
* Kurt Eitelbach: *Die Malerfamilie Zick. Werke aus Koblenzer Privatbesitz*. Mittelrhein-Museum, Koblenz 1976
* Gust. Heinr. Schneideck: *Alexander Zick.* Mei in portret, 13 yllustraasjes en twa bylagen nei de orzjinelen fan Zick. Yn: *Reclams Universum* 24.1 (1908), s. 608-614:
Nouméa

**Nouméa** is de haadsted fan it Frânsk oerseesk gebiet Nij-Kaledoanje. It plak leit op it wichtichste eilân Grande Terre. De bewenners binne fral  Jeropeanen, Polyneezjers, Yndoneezjers en Fietnamezen.

By de stichting in hjitte de stêd *Port-de-France*.

## Demografy

## Partnerstêden
*  Gold Coast (Austraalje), sûnt 1992
Knesset

De **Knesset** (Hebriuwsk: *כנסת*, letterlik: 'gearkomst'; Arabysk: الكنيست) is it parlemint fan de steat Israel. De Knesset hat 120 leden. De hjoeddeiske foarsitter is Amir Ohana fan Likoed.

De lêste ferkiezings wiene op 1 novimber 2022.

* Netanyahu-blok: 64 sitten
* Lapid-blok: 46 sitten
* Arabysk blok: 10 sitten

## Keppeling om utens
*  Webstee fan de Knesset
Cees Greuter

**Cees Greuter** (Ljouwert, 19 oktober 1950 – dêre, 5 jannewaris 2015), wie in Frysk folkssjonger, dy't fanwegen syn wurk as kontroleur ynsammeling by ôffalferwurker De Omrin ek wol bekend stie as "de Sjongende Jiskeman". Hy song meast yn it Ljouwerterske Stedfrysk, mar ek wol yn it Nederlânsk en it Ingelsk. Greuter wie bekend fan nûmers as *Ik Bin Sú As Ik Bin*, *Jouw Stem* en *Leeuwarder Kroegje*.

## Libben en karriêre
Cees Greuter waard yn 1950 berne yn in Ljouwerter arbeidersfermidden, en die as jongfeint in protte oan sport. Sa mocht er graach keatse, en ek fuotballe er by de Ljouwerter klub Nicator. Lykas sa'n soad jonges dreamde er fan in karriêre as proffuotballer, mar dat waard him net. Nei't er de ambachtsskoalle dien hie, folge er ynstee in ôfwikseljend wurkpaad as frachtweinsjauffeur, rydynstrukteur en konsjerzje, wêrnei't er yn 'e jierren tachtich by de gemeentereiniging bedarre. Yn dy tiid siet er oerdeis op de jiske-auto, en stied er jûns as barkeeper yn in kafee oan it Skavernek. Dêr sette er útein mei te sjongen, en al rillegau rjochte er mei in pear maten de *Leeuwarder Horecaband* op.

Greuter syn stadichoan úttynjende repertwaar bestie út libbenslieten en ballades, en om't er in grutte fan fan Elvis Presley wie ek rock 'n roll-ferskes. Hy song yn it Ljouwertersk, it Nederlânsk en it Ingelsk. Geregeldwei trede er op yn it Cambuurstadion, kafee *De Prins* en it *Oranje Bierhuis*, en teffens song er ferskate kearen nei ôfrin fan 'e PC, yn Frjentsjer, en by it skûtsjesilen, yn Grou. Yn 2011 wied er ien fan 'e dielnimmers oan it Fryske Cash-projekt, wêrby't Fryske sjongers de lieten fan countryleginde Johnny Cash opnommen yn it Frysk of streektalen út Fryslân. Greuter naam dêrby it nûmer *Dinie Is Doad* foar syn rekken. Hy wie troud en hie fiif bern en (by syn dea) seis pakesizzers. Begjin 2015 ferstoar er hommels oan in hertstilstân, yn 'e âlderdom fan 64 jier.

## Keppelings om utens
*Offsjele webside fan Cees Greuter
Ebony Star

**Ebony Star** (13 septimber 1992) is in rêstend Amerikaansk pornografysk aktrise fan Afro-Amerikaansk komôf.

## Filmografy
*2012 - Lesbian Sistas 7
*2012 - New Black Cheerleader Search 15
*2012 - Freak of the Week 4

## Keppelings om utens
* Biografy fan Ebony Star yn 'e ''Internet Movie Database''
* Ebony Star yn 'e ''Internet Adult Film Database''
* Ebony Star op ''FreeOnes''
Karma May

**Karma May** is in rêstend Amerikaansk neakenmodel en pornografysk aktrise fan Afro-Amerikaansk komôf.

## Filmografy
*2014 - Chocolate Cheerleader Camp 3
*2015 - Slurpy Throatsluts 3	

## Keppelings om utens
* Karma May yn 'e ''Internet Adult Film Database''
* Biografy fan Karma May op ''FreeOnes''
* Karma May yn 'e ''Twitter''
Jezabel Vessir

**Jezabel Vessir**, echte namme ûnbekend (Denver, 13 april 1990), is in Amerikaansk neakenmodel en pornografysk aktrise fan mingd Afro-Amerikaansk en Yndiaask komôf, dy't ek wol gebrûk makke hat fan 'e artystenammen Jezabel Vessire en Jezabel Visser. Hja sette yn 2014 útein mei in wurkpaad yn 'e Amerikaanske pornoyndustry en spile sûnt yn in stikmannich films. Vessir stiet benammen bekend om har grutte natuerlike boarsten.

## Libben en karriêre
Vessir waard yn 1990 berne yn Denver, yn 'e Amerikaanske steat Kolorado. Hja is fan etnysk Afro-Amerikaansk komôf. Yn 2014 makke se mei 24 jier har debút yn in pornografyske film. Under har karriêre yn 'e Amerikaanske pornoyndustry kaam se benammen bekend te stean om har tige grutte, natuerlike boarsten. Se wurke gear mei manlike tsjinspilers as Mike Adriano, Mick Blue, James Deen en Keiran Lee.

Neffens de Internet Adult Film Database (IAFD) hie Vessir tsjin begjin 2017 yn mear as tritich films spile, û.m. foar sokke foaroansteande labels as Wicked Pictures, Devil's Film, Evil Angel en Digital Playground. Teffens hat se wol wurke foar minder bekende studio's, lykas Mile High Media, West Coast Productions, Northstar Associates en Pure Play Media. Fierders wie Vessir ek geregeldwei yn 't spier foar pornowebsiden op it ynternet, wêrûnder BangBros, Naughty America en Brazzers.

## Lichemsskaaimerken
Jezabel Vessir is swart, mei brune eagen en swart hier. Neffens har offisjele opjefte is se 1.65&nbsp;m lang, mei in gewicht fan 52&nbsp;kg, en in opfallend grutte natuerlike kupmaat 28F. Behalven piercings troch har earlellen hat Vessir ek in nâlpiercing. Fierders hat se in tatoeaazje oan 'e binnenkant fan har rjochterearm.

## Filmografy (in seleksje)

## Keppelings om utens
* Biografy en filmografy fan Jezabel Vessir yn 'e ''Internet Movie Database'' (IMDb)
* Biografyske gegevens en filmografy fan Jezabel Vessir yn 'e ''Internet Adult Film Database'' (IAFD)
* Biografyske gegevens fan Jezabel Vessir op ''FreeOnes''
Woodside (Kalifornje)

**Woodside** is in plak (*[[town]]*) yn de Amerikaanske steat Kalifornje yn San Mateo County. Woodside heart by de rykste mienskippen fan de FSA mei in trochsneed ynkommen de húshâlding 401.591 dollar en in trochsneed huzepriis fan mear as 4,5 miljoen dollar.

## Geografy
Neffens it United States Census Bureau beslacht it plak 30,5 km², allegear lân. Woodside leit op sa'n 117 m boppe seenivo.

## Ferneamde bewenners fan Woodside
* Shirley Temple (1928-2014), aktrise
*Diane Eskenazi
*Eric Heiden
*Joan Baez
*Michelle Pfeiffer
*Neil Young
*Shirley Temple
*Steve Jobs

## Keppeling om utens
* Statistiken, kaarten en oare ynformaasje oer Woodside op city-data.com
Woodside

; Feriene Steaten:
* Woodside (Kalifornje)
* Woodside (Delaware)
* Woodside (Pennsylvania)
* Woodside (Utah)

;Oare lannen:
* Woodside (Austraalje)
* Woodside (Kumbria)
* Woodside (Londen)
* Woodside (Jamaika), parish Saint Mary
Maas-Ryn-Isel

**Maas-Ryn-Isel** is in Nederlânsk koweras. It ras is erkend sûnt 1905.

De ûntwikkeling fan it Maas-Ryn-Iselfee is úteinset yn de omkriten tusken de Maas, Ryn en Isel. Dêr komt de namme wei. Troch selektive fokkerij waard dit ras ûntwikkele út Münsterkij sûnt de twadde helte fan de 19e iuw.

Dit ras is in dûbelddoel ras, dat gaadlik is foar molke- en fleisproduksje. It ras hat goede skaaimerken lykas fruchtberens, fuotten en libbensdoer.

Sûnt 1970 is it tal kij fan dit ras hurd ôfnommen fanwegen it tanimmende gebrûk fan de Holstein-Friesian en it ynfieren fan it molkekwotum, wêrtroch molkeproduksje wichtiger waard yn de molkfeehâlderij. It tal liters is minder as fan in Holstien-Friesian, mar gehaltes lykas it aaiwyt binne by de MRI heger. In goed aaiwyt gehalte yn molke is mear wurdich. 

Yn 2020 wiene der 9.677 folwoeksen froulike bisten (≥ 2 jier). De yntylttaname de generaasje is 0,5 – 1%. Neffens de noarmen fan de FAO wie it ras yn 2020 yn it delgean; troch de fosfaatproblematyk binne in soad bisten romme. Yn 2020 kaam it tal rassuvere MRI-kij tsjin de 6.000 en dat betsjut dat se seldsum wurde.
Skyler Nicole

**Skyler Nicole**, echte namme ûnbekend (Orlando, 12 april 1995), is in Amerikaansk neakenmodel en pornografysk aktrise fan Afro-Amerikaansk etnysk komôf. Har skûlnamme wurdt ek wol (mis)stavere as Skylar Nicole, en hja hat yn it ferline ek wol gebrûk makke fan 'e artystenamme Nala Symone. Skyler Nicole sette yn 2013 útein mei in wurkpaad yn 'e Amerikaanske pornoyndustry en spile sûnt yn frijwat films.

## Libben en karriêre
Skyler Nicole waard yn 1995 berne yn Orlando, yn 'e Amerikaanske steat Floarida. Yn 2013, doe't se 18&nbsp;jier wie, makke se har debút yn in pornografyske film. Neffens de Internet Adult Film Database (IAFD) hie se mids 2018 ûnderwilens yn mear as sechstich films spile, û.m. foar sokke foaroansteande labels as Evil Angel, Diabolic Video, Devil's Film, New Sensations en Elegant Angel.

Fierders hat se ek wol wurke foar minder bekende studio's, lykas Mile High Media, West Coast Productions, Metro en Third Degree Films. En teffens hat se in protte yn 't spier west foar pornowebsiden op it ynternet, wêrûnder BangBros, Reality Kings, Brazzers en Naughty America.

Under har karriêre hat Skyler Nicole gearwurke mei kollega-aktrises as Brooklyn Chase, Ana Foxxx, Yasmine de Leon en Jezabel Vessir, en mei manlike tsjinspilers as Mike Adriano, Mick Blue, J. Mac, Sean Michaels, Mr. Pete, Lexington Steele, Criss Strokes en Bruce Venture. Njonken har aktearwurk is se ek aktyf as neakenmodel, en yn dy hoedanichheid hat se posearre foar ferskate Amerikaanske neakenblêden.

## Lichemsskaaimerken
Skyler Nicole is swart, mei brune eagen en swart hier. Neffens har offisjele opjefte is se 1.63&nbsp;m lang, mei in gewicht fan 55&nbsp;kg, en in natuerlike kupmaat 32B. Se hat gjin tatoeaazjes, mar wol ferskate piercings. Behalven de wenstige gatsjes yn 'e earlellen hat se ek in nâlpiercing, twa hûdpiercings (*dermals*) op 'e rêch en nochris twa hûdpiercings oan 'e 'bûtenkant' fan har beide eagen, boppe-oan har wangen.

## Filmografy
(Dizze filmografy is ûnfolslein; sjoch hjirre foar in folsleine filmografy.)
*2013 - Adventures Of Average Joe 5
*2013 - Girls Playing Solo	 	 
*2013 - My Sweet Black Ruby Fruit
*2013 - Wet Black Ass Overload 2	 	 
*2014 - Angelic Black Asses	
*2014 - Average Joe Shoots His Load: First 25 Loads	 	 
*2014 - Black Beauties	
*2014 - Booty On The Bay	 	 
*2014 - Real Slut Party 19	
*2014 - Sloppy Cocksuckers 2

## Keppelings om utens
* Skyler Nicole op Instagram
* Skyler Nicole op YouTube
* Biografy en filmografy fan Skyler Nicole yn 'e ''Internet Movie Database'' (IMDb)
* Biografyske gegevens en filmografy fan Skyler Nicole yn 'e ''Internet Adult Film Database'' (IAFD)
* Skyler Nicole yn 'e ''Adult Film Database'' (AFD)
* Biografyske gegevens fan Skyler Nicole op ''FreeOnes''
Feike Salverda

**Feike Salverda** (Kollum, 2 augustus 1946 – Amsterdam, 8 maart 1996) wie in Nederlânsk sjoernalist. 

## Wurkpaad
Salverda waard opbrocht yn Alfen oan de Ryn. Hy begûn yn 1965 as skriuwend sjoernalist foar Het Vrije Volk, mar waard fral bekend fan syn ûndersykssjoernalistike wurk by Vrij Nederland. Salverda arbeide dêr hieltyd faker op mei Lex Runderkamp. Yn 1986 stapten Salverda en Runderkamp tegearre oer naar de VPRO en makken dêr it tv-programma *Gouden Bergen*. Tegearre skreaune se it boek *De elite zwijgt: onderzoek naar het vermogen van Nederlanders* dat ek yn 1986 útbrocht waard.

Letter wurke Salverda foar de tv-stjorder TV10 fan Joop van den Ende en by RTL 4. Ek wie er mei-oprjochter en earste haadredakteur fan de Amsterdamske tv-stjoerder AT5, maar al rillegau gie er dêr wer wei. Hy waard opfolge troch Ad 's-Gravesande.

## ABP en Hollandia
Salverda wie in boechbyld fan de Nederlânske ûndersykssjoernalistyk. Hy wist feiten boppe tafel te krijen oer ûnder mear de "ABP-affêre", dy't úteinlik late de Parlemintêre enkête nei bousubsydzjes, en oer de relaasje tusken it famyljebedriuw fan Ruud Lubbers (Hollandia Kloos) en Koeweit.

## De ein
Feike Salverda krige long- en lymfeklierkanker en stoar yn maart 1996 yn de âldens fan mar op 49 jier yn in Amsterdamsk sikehûs. Hy waard beïerdige op it 2e Algemiene Begraafplak Kovelswade yn Utert.
Aaiwyt (stof)

**Aaiwiten** of **proteïnen** foarmje in grutte klasse fan biologyske molekulen. Hja besteane út lange keatlings fan amino-soeren. 
Organismen produsearje aaiwiten mei ferskillende funksjes, lykas boustoffen, enzymen en ôfwarstoffen. Foar organismen binne aaiwiten yn harren fiedsel tige wichtig. Aaiwiten sitte benammen in soad yn grienfruchten, fleis, fûgel, aaien, fisk, suvel en nuten.
Rupert Bruce-Mitford

**Rupert Leo Scott Bruce-Mitford** (Streatham (Londen), 14 juny 1914 - 3 oktober Oxford, 1994) wie in Britsk archeolooch dy't bekend waard fan syn ûndersyk nei, en publikaasjes oer, it skipsgrêf fan  Sutton Hoo.

Bruce-Mitford wurke fan 1938 ôf oan foar it Britsk Museum, Londen, by it *Department of British and Mediaeval Antiquities*, en  doe't de skat fan Sutton Hoo oan de steat kaam yn 1942, krige hy de lieding oer it ûndersyk fan de fynsten. Der hat er sa'n 40 jier mei dwaande west wylst er ferbûn wie oan it Britsk Museum. Hy waard ek foarsitter fan de *[[Society of Antiquaries of London]]*.
Utsein in peroade yn de Twadde Wrâldoarloch doe't er militêr wie, hat er sûnder ûnderbrekking by it Britsk Museum wurke oant 1977, as konservator (twa kear) en ûndersiker.

Hy makke teffens in Ingelske oersetting fan in boek fan de Deenske archeolooch P.V. Glob, *The Bog People* (1965).

Bruce-Mitfort boaske trijeris en krige trije bern by syn earste wiif Kathleen Dent.

## Wichtichst wurk
*2005: *The Corpus of Late Celtic Hanging-Bowls* (postúm; red. Sheila Raven)
*1975: *The Sutton Hoo Ship Burial* (mei A. C. Evans)
**The Bog People: Iron Age man preserved*
*1997: *Mawgan Porth; a settlement of the Late Saxon Period on the north Cornish coast: excavations 1949-52, 1954 and 1974* Londen: English Heritage ISBN 1-85074-613-3 (postúm)
* *Aspects of Anglo-Saxon Archaeology: Sutton Hoo and other discoveries* ISBN 0-575-01704-X

## Keppeling om utens
*Obituary yn ''The Independent''.
Lynsey de Paul

**Lynsey de Paul**, wiere namme **Lynsey Monckton Rubin** (Cricklewood, Londen, 11 juny 1948 – dêre, 1 oktober 2014), wie in Britsk singer-songwriter.

## Biografy
Lyndsey Monckton Rubin wie in dochter fan Meta de Groot en Herbert Rubin, in projektûntwikkelder. It wie in joadske húshâlding. Hja hie ien broer, John (b. 1944). Letter hat se sein dat hja en har broer mishannele waarden troch harren heit. Hja gie nei de South Hampstead High School en dêrnei it Hornsey College of Art, dat no part fan de Middlesex University is.

Yn 1972 skreau hja de hit *Storm in a teacup* foar The Fortunes en in pear moanne letter kaam se sels nei foaren mei har grutste hit, *Sugar Me*.

Yn de jierren 1972-1977 skreau hja 14 hits dy't de hitparades hellen yn de FSA, Dútslân, Nederlân, Frankryk, Switserlân, België, Eastenryk, Sweden, Kanada en Austraalje.

Lynsey de Paul wie ek de earste frou dy't in Ivor Novello Award bemachtige (foar de ballade *[[Won't somebody dance with me]]* út 1973).

Sy fertsjintwurdige it Feriene Keninkryk op it Eurofyzjesongfestival 1977 mei it liet *Rock Bottom*, dat se tegearre mei Mike Moran skreau en song. Se hellen it twadde plak en hiene in Jeropeeske hit mei it liet.

Mei Moran hat se noch ferskate hits skreaun. Letter waard hja ek produsint, spile se yn musicals en wurke se foar telefyzje.

De Paul stoar yn de âldens fan 64 jier, neffens de BBC nei alle gedachten oan in blieding yn it brein. Se waard te hôf brocht yn de Londenske wyk Hendon.

## Diskografy
### Albums
**Surprise*
**The World of Lynsey de Paul* 
**Taste me... don't waste me*
**Love bomb*
**Before you go tonight*
**No Honestly*
**Tigers and Fireflies*
**Just a little time* 
**The best of Lynsey de Paul*
**Greatest hits*
**Best of the 70s Lynsey de Paul*

### Singles
*"Sugar me/Storm in a teacup"
*"Getting a drag/Brandy"
*"All night/Blind leading the blind"
*"Won't somebody dance with me/So good to you"
*"Ooh I do/Nothing really lasts forever"
*"No honestly/Central park arrest"
*"My man and me/Dancing on a Saturday night"
*"Rhythm and blue jean baby/Into my music"
*"Happy Christmas to you from me/Stick to you (mei Barry Blue)"
*"Hug and squeeze me/You made me write this song"
*"Love bomb/Rainbow"
*"If I don’t get you the next one will/Season to season"
*"Sugar me/Won’t somebody dance with me"
*"Rock Bottom/Shouldn’t say that (mei Mike Moran)"
*"You give me those feelings/Beautiful"
*"Hollywood romance/Losin’ the blues for you"
*"Tigers and fireflies/Losin’ the blues for you"
*"Strange changes/Changes version"
*"Air on a heartstring/Arrival of the queen (mei Horea Crishan)"
*"There’s no place like London/There’s no place like London" (karaoke-ferzje)

## Keppelings om utens
* Offisjele webside
* Lynsey de Paul yn de IMDb
Aïn Sefra

**Aïn Sefra** (عين الصفراء, letterlik 'giele boarne'), is in gemeente en stêd yn de provinsje Naama, Algerije. It is it haadplak fan  it Aïn Séfra Distrikt en hat in befolking fan 54.229 ynwenners (2008).

## Sjoch ek
* Isabelle Eberhardt
Kazan

## Plakken
* Kazan - de haadstêd fan Tatarstan
** It kanaat Kazan
** It gûvernemint Kazan
* Kazan (wyk) - in bûtenwyk fan Ankara
* Kazan (rivier) - in rivier yn Nûnavût
* Kazan (doarp) - in doarp yn Doğubeyazıt

## Persoanen
*Hans Kazàn - Nederlânsk illusjonist
*Kazan (keizer) - Japansk keizer
*Elia Kazan - Amerikaansk regisseur
*Abraham E. Kazan - Amerikaansk fakbûnsaktivist
*Lainie Kazan - Amerikaansk aktrise
*Watanabe Kazan - Japansk politikus en skilder

## Oar
*''Kazan'' (roman), boek fan 'e Amerikaanske skriuwer James Oliver Curwood, yn it Nederlânsk útbrocht as *Kazan, de Wolfshond*
Kazan (stêd)

**Kazan** (Russysk: Казань, Tataarsk: *Qazan* of Казан) is in grutte stêd yn it easten fan Jeropeesk Ruslân oan de iggen fan de Wolga, haadstêd fan de autonome republyk Tatarstan.

Kazan is in drok hannelssintrum op de grins fan Jeropa en Azië mei in ryk kultureel libben, dat ferlike wurde kin mei dat fan Moskou en Sint-Petersboarch. Sûnt 1801 is Kazan in universiteitsstêd en sûnt 2005 hat de stêd ien fan de grutste moskeeën fan Jeropa; de Kûl Sjarif-moskee. Yn 2005 fierde Kazan syn tûzenjierrich bestean.

## Namme
De oarsprong fan de namme Kazan is net wis. De letterlike fertaling fan it Tataarske wurd *qazan* is "itensiederspot", mar soe ek ôflaat wêze kinne fan it wurd *qazğan*, dat "útdold" of "groppe" betsjut.

In *qazan* wie oarspronklik in soarte fan panne dy't wol wat fan in wok hie. De namme Qazan soe sa te meitsjen hawwe kinne mei de lizzing fan de stêd yn in delling dy't de foarm fan in *qazan*-panne hat. Teffens giet it romantysker ferhaal fan de Tataarske prinsesse Söyembikä, dy't by it ôfwaskjen in gouden *qazan* yn de rivier falle litten hawwe soe, op it plak fan de stêd fan no.

## Demografy
### Befolking
De stêdekloft Kazan hat in befolking fan 1,56 miljoen.

(*) Folkstelling. 

## Stedsdistrikten
Kazan is ferdield yn sân distrikten:

## Ferneamde ynwenners
* Nikolaj Lobatsjevski, wiskundige 
### Berne
* Valentin Dogiel (1882-1955), soölooch
* Joeri Egorov (1954-1988), Russysk-Nederlânsk konsertpianist
* Vladimir Kotelnikov (?), wiskundige
* Karl Ludwig von Littrow (?), Eastenryksk astronoom
* Aleksander Loerija (1902-1977), neuropsycholooch
* MakSim (Marina Sergeevna Abrosimova) (1983), sjongster
* Fjodor Radetski (1820-1890), generaal
* Jevgeni Schwartz (1896-1958), toanielskriuwer
* Fjodor Sjaljapin (1873-1938), operasjonger
* Jana Martinova (1988), swimster
* Dajana Kirillova (2002), Russysk sjongster

## Stedssilhûet
Augustin Ehrensvärd

**Augustin Ehrensvärd** ( Slot Fullerö, gemeente Västerås, 25 septimber 1710 - Mynämäki, 4 oktober 1772) wie in Sweedsk militêr en arsjitekt. Yn 1747 waard er fanwege Freark I fan Sweden ûntwerper fan it fort Suomenlinna (Sweedsk: *Sveaborg*) by Helsinki. It fort stiet no op de wrâlderfgoedlist. Hy waard postúm beneamd ta fjildmaarskalk. 

## Keppeling om utens
* Augustin Ehrensvärd
Husum (Washington)

**Husum** is in gemeentefrij plak yn Klickitat County yn de steat Washington, Feriene Steaten. 
It plak is troch Noardfryske emigranten stifte. It leit yn it westen fan Klickitat County oan de rivier de White Salmon, dy't útmûnet yn de rivier de Kolumbia. Husum leit in pear kilometer benoarden dizze útmûning. It plak hat likernôch 100 ynwenners. 

## Skiednis
Mids 19e iuw strutsen blanken del yn 'e delling fan de White Salmon. Mattheus en Christian Wilkens kamen dêr yn 1876 en op 8 maart 1880 iepenen hja in postkantoar út harren hûs wei, dat hja *Wilkensheim* neamden. Ek yn dat jier ûntwurp Martin Thompson de doarpsplattegrûn en neamde it plak Husum nei Husum yn Noard-Fryslân, yn hokker omkriten hy hikke en tein wie. Wilkens syn postkantoar bestie mar in koart skoft en op 23 augustus 1880 iepene Sophia Thompson it Husumer postkantoar. Martin Thompson waard ek noch de direkteur fan de *Husum Power Company*, it lokale nutsbedriuw, út White Salmon. Hy ferstoar yn 1910 yn 'e âldens fan 64 jier oan 'ferlamming'.

It plakje begûn te groeien en in skoalle, tsjerke, in winkel en in hotel waarden boud. It paad oan de rivier de White Salmon, dêr't Husum oan lei waard in wichtige trochgongswei foar pioniers dy't fierder de delling rjochting Mount Adams ynlutsen. Foar't de brêge oer de rivier de White Salmon, justjes ûnder de wetterfallen, boud waard yn 1882, moasten reizgers de *Rattlesnake Creek* oerstekke. Dêrby ferlearen hja harren bagaazje gauris. Nei't de brêge boud wie, waard in dyk makke lâns de rivier de White Salmon fan Husum nei it plakje Trout Lake.

De rivier de White Salmon is ferneamd om syn forel en dus waard der in soad fiske. De rivier is in 50 km lange berchstream mei farsk berchwetter. Hy streamt rêstich troch de geaen fan Trout Lake, wêrnei't er troch wetterfallen en kleauwen rûzet om dêrnei troch flak terrein te rinnen. Nei sa'n 10 km komt er yn de Kolumbia út.

## Hjoeddedei
Husum libbet hjoeddedei benammen fan lânbou, lykas fruithôven. It plak is it mulpunt fan diken fanút de njonkenlizzende plakken lykas Trout Lake, Glenwood, Laurel, Fulda, Panikanik, Gilmer, Underwood en White Salmon. It plak leit oan *Highway 141*.
Ek toerisme is in boarne fan ynkommen, lykas rafting en der is in golfbaan yn it doarp. It plak leit deun oan de *Mount Adams Wilderness Area* en *Gifford Pinchot National Forest*.
Komyk

In **komyk** is immen dy't mei komeedzje yn 'e foarm fan wurden, lichemstaal en/of it meitsjen fan (rare) minen besiket en bring syn of har taskôgers oan it laitsjen. In froulike komyk wurdt ek wol in komediënne neamd. Der besteane ferskillende soarten komiken:
* De "tradisjonele" tillefyzjekomiken of revu-artysten trede op yn in skouboarch om dêr komyske, yn it foar ynstudearre sketskes op 'e planken te bringen. Dit soarte fan komyk is sadwaande ek in soarte fan akteur. De bekendste komyk fan Nederlân op dit mêd is André van Duin.
* In clown is in artyst dy't almeast optreedt yn in sirkus, en dy't him fan oarsoartige komiken ûnderskiedt trochdat er him sminkt yn felle kleuren (mei faak in grutte rûne reade noas), en trochdat er klean draacht dy't him òf te lyts, òf te grut binne. Yn sirkussen binne de clowns faak ek tagelyk akrobaten en/of jongleurs.  In oar skaaimerk fan clowns is dat se yn 'e regel komeedzje bedriuwe sûnder dêrby te praten, al is dat net altyd it gefal. Der binne ek tillefyzjeclowns en kliniclowns, dy't foar sike bern optrede yn sikehuzen. De bekendste clown fan Nederlân is Bas van Toor, de iene helte fan it bernetillefyzjeduo Bassie en Adriaan.
* De nar of *[[harlekijn]]* wie in histoaryske foarrinder fan 'e clown, dy't yn 'e Midsiuwen almeast ferbûn wie oan in hof fan 'e hege adel, en dêr besocht de foarst en dy syn gasten te fermeitsjen.
* In kabaretier is in artyst dy't meast optreedt yn skouboargen en dêr syn publyk fermakket mei grappige monologen dy't konferânses neamd wurde. De jûnfoljende monolooch wurdt dêrby yn 'e regel ferskate kearen ûnderbrutsen foar in ferske of in oar yntermezzo mei muzyk. Yn Nederlân is it sa dat konferânses faak in serieus boadskip hawwe, dat brocht wurdt troch it te omjaan mei humor. Bekende kabaretiers binne bygelyks Youp van 't Hek, Brigitte Kaandorp en Theo Maassen. Yn Fryslân is Teake van der Meer mei dit soarte fan komeedzje ferneamd wurden.
* Slapstickkomiken wurkje ornaris mei syn twaen of yn groepen, en harren humor is tradisjoneel folslein fisueel. Dit soarte fan komyk ûntjoech him yn it tiidrek fan 'e stomme film, doe't de mooglikheid foar it oerbringen fan teksten oan 'e sjoggers beheind wie. Fral Laurel en Hardy binne op dit mêd bekend wurden.
* In nij soarte fan komyk is de ''stand-up''-komyk, in foarm dy't oerwaaid is út 'e Feriene Steaten. *Stand-up*-komiken lykje noch it measte op kabaretiers, behalven dan dat harren komyske ferhaaltsjes en grappen yn 'e regel as los sân oaninoar hingje en dat se der gjin jûnfoljende konferânse mei opfiere, mar inkeld in segmint fan in gruttere show, dat fiif oan heechút tweintich minuten duorret. *Stand-up*-komiken trede trochstrings ek net op yn skouboargen, mar earder yn nachtklubs, kafees, kasino's en lytsere sealtsjes, en se dogge net oan ferskes of muzyk. Ien fan 'e bekendste *stand-up*-komiken fan Nederlân is Jörgen Raymann.
Johan Bernard Scheffer

**Johan Bernard Scheffer** . (Homboarch, 1765 – Amsterdam, 30 maaie 1809) wie in Dútsk keunstskilder en graveur, dy't yn de Nederlannen arbeide.
 
## Libben en wurk
Scheffer wie in soan fan Johann Werner Scheffer (1730-1799) en Catharine Maria Pfluger (1731-1799). Hy wie in learling fan de skilder Johann Friedrich August Tischbein. Hy festige him yn 1788 yn Utert. Yn 1794 boaske er oan de miniatuerskilderesse Cornelia Lamme (1769-1839). Sy krigen seis bern, ûnder oaren de skilders Ary en Henry Scheffer.

Scheffer wenne mei de húshâlding yn Dordrecht, De Haach, Rotterdam en fan 1803 ôf oan yn Amsterdam. Hy skildere meast portretten en ynterieurs en makke in stikmannich gravueres. Kening Loadewyk Napoleon beneamde him in 1808 ta hofskilder.

De skilder stoar yn de âldens fan 44 of 45 jier yn Amsterdam en waard beïerdige yn de Sudertsjerke.

## Skilderijen

Leonardus van der Voort.jpeg|Leonardus van der Voort (1762-1809) 


## Wurk yn museums
* Doardtsk Museum
* Ryksmuseum Amsterdam
Henry Scheffer

**Henry Scheffer** (De Haach, 25 septimber 1798 – Parys, 15 maart 1862) wie in Nederlânsk keunstskilder dy't yn Frankryk wurke.
 
## Biografy
Scheffer wie in soan fan portretskilder Johan Bernard Scheffer (1765-1809) en de Doardtske miniatuerskilder Cornelia Lamme (1769-1839). Dochter Cornélie Scheffer boaske oan de Frânske filosoof Ernest Renan.

Scheffer kaam as tsiender by syn mem yn te wenjen yn Parys. Dêr waard er, krektlyk as syn broer Ary Scheffer, learling fan Pierre-Narcisse Guérin. Fan 1824 ôf eksposearre Scheffer by de Paryske salon. Hy makke sjenrestikken en portretten. Syn wurk wie technysk sterk, mar helle net - mei troch in flak gebrûk fan kleuren - it nivo fan syn broer. Hy joech les oan ûnder oaren syn neef Arie Johannes Lamme. In jier foar syn ferstjerren krige Scheffer in jierjild fan it Frânsk regear takend.

Scheffer stoar yn de âldens fan 63 jier.

## Galery

Image:Scheffer chalifert.jpg|Kristus op de Oliveberch
Image:Scheffer henry joan arc.jpeg|Jeanne d'Arc falt Orleâns yn
Image:The Battle of Cassel on 23rd August 1328.png|De Slach fan Kassel
Image:Scheffer Henry (1798-1862) - Amaury VI de Montfort.jpg|Amaury VI de Montfort